CELEX: 32018R0275
Language: bg
Date: 2018-02-23 00:00:00
Title: Регламент (ЕС) 2018/275 на Съвета от 23 февруари 2018 година за изменение на Регламент (ЕО) № 765/2006 относно ограничителни мерки по отношение на Беларус

24.2.2018   
            
            
               BG
            
            
               Официален вестник на Европейския съюз
            
            
               L 54/1
            
         РЕГЛАМЕНТ (ЕС) 2018/275 НА СЪВЕТА
   от 23 февруари 2018 година
   за изменение на Регламент (ЕО) № 765/2006 относно ограничителни мерки по отношение на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2012/642/ОВППС на Съвета от 15 октомври 2012 г. относно ограничителните мерки срещу Беларус (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Регламент (ЕО) № 765/2006 на Съвета (2) се забранява износът на оборудване, което може да бъде използвано за вътрешни репресии на лица, образувания или органи в Беларус или да бъде предназначено за използване в Беларус, както и на свързана с него техническа помощ, брокерски услуги, финансиране или финансова помощ.
            
         
               (2)
            
            
               С Регламент (ЕО) № 765/2006 се привеждат в действие мерките, предвидени в Решение 2012/642/ОВППС.
            
         
               (3)
            
            
               Решение (ОВППС) 2018/280 (3) на Съвета за изменение на Решение 2012/642/ОВППС предвижда дерогации от забраната за износ на някои видове малокалибрени пушки за спортна стрелба, малокалибрени пистолети за спортна стрелба и амуниции за малокалибрено оръжие, и от забраната за помощ или услуги, свързани с него, като едновременно с това отбелязва, че износът на такова оборудване следва да бъде ограничен.
            
         
               (4)
            
            
               Поради това Регламент (ЕО) № 765/2006 следва да бъде съответно изменен.
            
         
               (5)
            
            
               Разпоредбите на настоящия регламент не засягат изискванията за лиценз, посочени в Регламент (ЕС) № 258/2012 на Европейския парламент и на Съвета (4).
            
         
               (6)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 765/2006 се изменя, както следва:
   
               1.
            
            
               В член 1а се добавят следните параграфи:
               „5.   Чрез дерогация от параграф 1 компетентните органи в държавите членки, както са изброени в приложение II, могат да разрешат продажбата, доставката, прехвърлянето или износа на пушки за спортна стрелба, пистолети за спортна стрелба и амуниции за тях, както са изброени в приложение V, които отговарят на спецификациите, посочени в наръчника за контрол върху оборудването на Международната федерация по спортна стрелба, при условията, които тези органи смятат за целесъобразни, ако преценят, че това оборудване е предназначено единствено за използване по време на спортни мероприятия и спортни тренировки, признати от Международната федерация по спортна стрелба.
               6.   Съответната държава членка уведомява другите държави членки и Комисията за намерението си да даде разрешение съгласно параграф 5 най-малко десет дни преди даването на разрешението, включително за вида и количеството на съответното оборудване и целта, за която е предназначено.“;
            
         
               2.
            
            
               В член 1б се добавят следните параграфи:
               „5.   Чрез дерогация от параграф 1 компетентните органи в държавите членки, както са изброени в приложение II, могат да разрешат прякото или косвеното предоставяне на техническа помощ, брокерски услуги, финансиране или финансова помощ във връзка с пушки за спортна стрелба, пистолети за спортна стрелба и амуниции за тях, както са изброени в приложение V, които отговарят на спецификациите, посочени в наръчника за контрол върху оборудването на Международната федерация по спортна стрелба, при условията, които тези органи смятат за целесъобразни, ако преценят, че това оборудване е предназначено единствено за използване по време на спортни мероприятия и спортни тренировки, признати от Международната федерация по спортна стрелба.
               6.   Съответната държава членка уведомява другите държави членки и Комисията за намерението си да даде разрешение съгласно параграф 5 най-малко десет дни преди даването на разрешението, включително за характера на помощта или услугите, свързани с него.“;
            
         
               3.
            
            
               Текстът, посочен в приложението към настоящия регламент, се добавя като приложение V.
            
         Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 февруари 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  ОВ L 285, 17.10.2012 г., стр. 1.
   
      (2)  Регламент (ЕО) № 765/2006 на Съвета от 18 май 2006 година относно ограничителни мерки по отношение на Беларус (ОВ L 134, 20.5.2006 г., стр. 1).
   
      (3)  Решение (ОВППС) 2018/280 на Съвета от 23 февруари 2018 г. за изменение на Решение 2012/642/ОВППС относно ограничителните мерки срещу Беларус (вж. страница 16 от настоящия брой на Официален вестник).
   
      (4)  Регламент (ЕС) № 258/2012 на Европейския парламент и на Съвета от 14 март 2012 г. за изпълнение на член 10 от Протокола на Организацията на обединените нации срещу незаконното производство и трафика с огнестрелни оръжия, техните части и компоненти и боеприпаси, допълващ Конвенцията на Организацията на обединените нации срещу транснационалната организирана престъпност („Протокол за огнестрелните оръжия“), и за установяване на разрешения за износа и мерки за вноса и транзита на огнестрелни оръжия, техни части и компоненти и боеприпаси (ОВ L 94, 30.3.2012 г., стр. 1).
   
      ПРИЛОЖЕНИЕ
      „
            ПРИЛОЖЕНИЕ V
            Пушки за спортна стрелба, пистолети за спортна стрелба и амуниции, посочени в член 1а, параграф 5 и в член 1б, параграф 5, предназначени единствено за използване по време на спортни мероприятия и спортни тренировки, както следва:
            
                        ex 9303 30 
                     
                     
                        Пушки за спортна стрелба с калибър.22 инча
                     
                  
                        ex 9302 
                     
                     
                        Пистолети за спортна стрелба с калибър.22 инча
                     
                  
                        ex 9306 30 10 
                     
                     
                        Амуниции за пистолети за спортна стрелба с калибър.22 инча
                     
                  
                        ex 9306 30 90 
                     
                     
                        Амуниции за пушки за спортна стрелба с калибър.22 инча
                     
                  .“